section_heading: Tijek događaja
paragraph_text: U jednoj od od središnjih borbenih akcija, slabo naoružane hrvatske obrambene snage zaustavile su naprjedovanje 9. kninskog korpusa JNA prema Šibeniku i Unešiću. Bitku su iznijeli 4. bojna 113. brigade i 4. bojna 4. gardijske brigade te pripadnici hrvatske policije u Pakovu Selu i Sedramiću. Hrvatske snage dočekale su tenkovsku prethodnicu u Pakovu Selu te su nanijele neprijatelju značajne gubitke u ljudstvu i tehnici. JNA je uništen jedan tenk i jedan oklopni transporter, oštećena još tri tenka, imala je više poginulih, veći broj ranjenih, a zarobljen je i major Stevo Krkljaš i 30 vojnika. Hrvatske snage od gubitaka su imali tek dvojicu lakše ranjenih branitelja. Među uništenim oklopnim vozilima je tenk T-72. Taj tenk prvi je uništeni tenk na dalmatinskom ratištu. Zbog toga velikosrpski osvajač nije više prodro na drniškoj bojišnici. Osim toga, hrvatski bojovnici prisilili su osvajača povući se ka Žitniću. Tog 20. rujna zapovjednikom svih borbenih snaga na drniškom području imenovan je Luka Vujić.